Klaudia Taevi nimeline konkurss

Klaudia Taevi nimeline rahvusvaheline noorte ooperilauljate konkurss on võistlus noortele ooperilauljatele. Konkurssi korraldab MTÜ PromFest. 

Konkursi idee autor ja president on Pärnu kultuuritegelane, laulja ja literaat Toomas Kuter ning kunstiline juht on dirigent Erki Pehk.

Klaudia Taevi nimelise konkursiga mälestatakse Pärnu vokaalpedagoogi Klaudia Taevi. Esimene konkurss toimus PromFesti raames 1996. aasta mais. Järgmine konkurss toimus 2001. aastal ja sellest ajast alates on toimunud konkurss iga kahe aasta tagant ning on peamine osa Pärnu rahvusvahelisest ooperimuusika festivalist PromFest. Järgmine, juba neljateistkümnes konkurss toimub 2025. aasta septembris Pärnus.

Konkursi žürii koosneb rahvusvaheliselt tunnustatud ooperi-asjatundjatest. Žürii tööd on juhtinud sellised ooperimaalima kuulsused nagu Barbara Hendricks (USA /Rootsi 2007), Edda Moser (Saksamaa 2013), Ileana Cotrubas (Rumeenia 2005), Teresa Żylis-Gara (Poola 2009), Karan Armstrong-Friedrich (USA /Saksamaa 2015), Irina Arhipova (Venemaa 2003), Luana DeVol (USA 2017), Dolora Zajick (USA 2019), Cynthia Makris (USA 2021), Vesselina Kasarova (Bulgaaria 2023).

Klaudia Taevi nimelise konkursi võitjate peamine auhind on võimalus esineda järgmise ProFesti ajal ettekandele tulevas ooperilavastuses. Vastavalt laureaadi soovidele produtseeritakse uus ooperilavastus. Nii kehastas G. Verdi "Rigoletto" naispeategelast sopran Anna Samuil (I preemia aastal 2001), A. Rubinšteini "Deemoni" nimiosas astus üles Laimonas Pautienius (I preemia aastal 2003), Carmenit kehastasid 2005. aasta konkursi parimad Angelina Švatška ja Huiling Zhu. Eestis esmakordselt esitatud Massenet' "Thaisi" nimiosas astus üles 2007. aasta laureaat Veronika Džiojeva ning talle sekundeerisid meespeaosalistena kolmanda preemia laureaadid Ilja Siltšukov ja Oliver Kuusik. 2009. aasta konkursi parim Anatol Siŭko kehastas nimirolli G. Verdi "Attilas". N. Rimski-Korsakovi ooperi "Tsaari mõrsja" peaosades laulsid 2011. aasta konkursi parimad Andrei Savtšenko Valgevenest, Elina Šimkus (Volkmane) Lätist ja 2005. aasta laureaat Angelina Švatška Ukrainast. 2013. aasta konkursi võitja, Leedu sopran Jomante Šležaite valis preemiaks nimirolli G. Verdi "Aidas" ja 2015. aasta parim, Lõuna-Korea tenor Sunghyun Kim, soovis laulda Alfredo rolli G. Verdi "Traviata" lavastuses 2017. aasta kevadel. X Klaudia Taevi konkursi võitnud (2017) metsosopran Abigail Levis Ameerika Ühendriikidest valis oma preemiarolliks Romeo V. Bellini ooperis "I Capuleti e i Montecchi", mis tuli ettekandele 2019. aasta PromFestil. 2019. aasta konkursil valiti parimateks sopran Anna Tverdova Ukrainast ja bass Sargis Bažbeuk-Melikjan Armeeniast, kelle jaoks valmis 2021. aastal Rossini ooper Türklane Itaalias. 2021. aastal võitis konkursi Poola metsosopran Zuzanna Nalewajek, tema valik langes Massenet' muinasjutt-ooperile "Cendrillon", mida etendati 2023. aastal Eestis esimest korda.    

 Laureaadid 
 Nr Aasta I preemia II preemia III preemia 1. 1996 Kristina Vähi (Eesti) Taina Hirvonen (Soome) Monika Sutt (Eesti) 2. 2001 Anna Samuil (sopran, Venemaa) ei antud välja Gediminas Tiškevičius (tenor, Leedu)Klavdia Sorokina (sopran, Venemaa)Merle Silmato (metsosopran, Eesti) 3. 2003 Laimonas Pautienius (bariton, Leedu) Tatjana Romanova (sopran, Eesti)Jelena Semjonova (sopran, Venemaa) Eleonore Marguerre (sopran, Saksamaa) 4. 2005 ei antud välja Angelina Švatška (metsosopran, Ukraina)Huiling Zhu (sopran, Hiina) Ewa Biegas (sopran, Poola) 5. 2007 Ji-Min Park (tenor, Lõuna-Korea) Veronika Džiojeva (sopran, Venemaa) Ilja Siltšukov (bariton, Valgevene)Oliver Kuusik (tenor, Eesti) 6. 2009 ei antud välja Anatoli Sivko (bass-bariton, Valgevene) Asmik Grigorjan (sopran, Leedu)Pauliina Linnosaari (sopran, Soome)Maria Veretenina (sopran, Eesti) 7. 2011 ei antud välja Andrei Savtšenko (bariton, Valgevene) Elina Šimkus (Volkmane) (sopran, Läti) 8. 2013 Jomantė Šležaitė (sopran, Leedu) Anna Denissova (sopran, Venemaa) Leo Radoslavjevic (bariton, USA) 9. 2015 Sunghyun Kim (tenor, Lõuna-Korea) Ewa Tracz (sopran, Poola) Rihards Millers (bariton, Läti)Juri Rostotski (tenor, Venemaa) 10.2017Abigail Levis (metsosopran, USA)Taras Berežanski (bass, Ukraina)Eszter Zemlényi (sopran, Ungari) 11.2019ei antud väljaSargis Bazhbeuk-Melikyan (bass, Armeenia)Hanna Tverdova (sopran, Ukraina)Samuli Taskinen (bass-bariton, Soome)Kamilė Balabonaitė (sopran, Leedu) 12.2021Zuzanna Nalewajek (metsosopran, Poola)Gyungmin Gwon (bariton, Lõuna-Korea)Sergei Moskaltšuk (bass-bariton, Ukraina) Kadi Jürgens (metsosopran, Eesti)13.2023Gabrielė Bukinė (sopran, Leedu)Marie-Andrée Bouchard-Lesieur (metsosopran, Prantsusmaa)Gagik Vardanjan (bariton, Armeenia)

Välislingid
Konkursi koduleht

Kategooria:Muusikakonkursid